રસ્તામાં આવતા એક સિનાગોગ અને તેની સાથેના કબ્રસ્તાન પાસેથી તેઓ પસાર થયા. અડધી પડી ચૂકેલી એક દિવાલની પાછળથી, શિયાળાના ક્રૂર ખુલ્લા મોંમાં ઊગેલા તીક્ષ્ણ દાંત જેવા કબ્રસ્તાનના પત્થરો દેખાઈ રહ્યા હતા. છાવણીની જગ્યાનો થોડો હિસ્સો છેક હમણાં સુધી યહૂદીઓના કબ્રસ્તાન તરીકે વપરાતો હતો. “આ કબ્રસ્તાન તો બહુ મોટું છે.” વિહેલ્મ કુન્દે બોલ્યો. જવાબમાં કમાન્ડન્ટ ગેટેએ મશ્કરી કરતાં જે વાક્ય કહ્યું, એ પ્લાઝોવના તેના વસવાટ દરમ્યાન વારંવાર તેના હોઠ પર આવવાનું હતું. “જમીનમાં દટાવા માટે એમણે આટલે દૂર આવવાની કોઈ જરૂર નથી!”